पुलिस ने जिले में स्पेशल ड्राइव चलाकर 70 आरोपितों को गिरफ्तार किया। विभिन्न थाना क्षेत्र से अलग-अलग कांडों में धराए 37 लोगों को पुलिस ने शनिवार को कोर्ट में पेश किया। यहां से उन्हें न्यायिक हिरासत में जेल भेजा दिया गया। वहीं, 33 आरोपितों को एसएसपी के आदेश पर थाने से जमानत दे दी गई। मालूम हो कि एसएसपी हरप्रीत कौर के आदेश पर शुक्रवार की रात जिले में स्पेशल ड्राइव चलाया गया। इस दौरान गायघाट थाना से 09, कटरा से 05 सहित 70 लोगों को गिरफ्तार किया गया। पुलिस ने एक ट्रक, बोलेरो, गांजा, श्याराब, मोटरसाइकिल सहित हथियार भी बरामद किया गया। जिन थानेदारों ने स्पेशल ड्राइव में रुचि नहीं दिखाई, उन्हें चेतावनी दी गई है। इससे पूर्व एसएसपी नौ थानेदारों को निंदन की सजा दी जा चुकी है।